Babelscape/SREDFM huggingface dataset:
Συναγωγή Κομοτηνής

Η Εβραϊκή Συναγωγή Κομοτηνής η οποία ονομαζόταν "Μπετ Ελ" (που σημαίνει "Ο οίκος του Θεού") ήταν μια Εβραϊκή συναγωγή μέσα στο Φρούριο Κομοτηνής, η οποία χρονολογούνταν από τα μέσα του 19ου αιώνα ή νωρίτερα από τον 18ο αιώνα. Βρισκόταν στην αρχή της οδού Αυτοκράτορος Θεοδοσίου, ακριβώς απέναντι από τον Ναό Κοιμήσεως της Παναγίας. Το 1983 είχε χαρακτηριστεί ως διατηρητέα από την 4η Εφορεία νεωτέρων μνημείων αλλά τον Απρίλιο 1994 αποφασίστηκε η κατεδάφισή της.

Το κτήριο της συναγωγής είχε μοναδική αρχιτεκτονική στο χώρο των Βαλκανίων και ο τύπος αυτής της συναγωγής υπάρχει στην Κωνσταντινούπολη και την Προύσσα. Είχε κεντρικό τρούλο όπου από κάτω βρισκόταν τοποθετημένο το Βήμα. Στο εσωτερικό περιείχε μια σειρά από κίονες οι οποίοι κυκλικά στήριζαν την οροφή. Το Ιερό "Εχάλ" βρισκόταν στο ανατολικό τοίχο.

Στην Κομοτηνή, η περιοχή στο Φρούριο (όπου βρισκόταν η συναγωγή) ήταν γνωστή μέχρι τον Β' Παγκόσμιο πόλεμο με την ονομασία "τα εβραϊκά του Καλέ". Κατά τη διάρκεια της Κατοχής (1941-44) αφαιρέθηκε η επίπλωση της συναγωγής και αργότερα για κάποια χρόνια χρησιμοποιήθηκε το κτήριο ως σταύλος.
Βίκτορ Βαλντές

Ο Βίκτορ Βαλντές ("Víctor Valdés Arribas", 14 Ιανουαρίου 1982-) είναι Ισπανός πρώην ποδοσφαιριστής που αγωνιζόταν ως τερματοφύλακας.
Γιαν φαν Σκόρελ

Ο Γιαν φαν Σκόρελ (Jan van Scorel, Σχόορλ, 1 Αυγούστου 1495 - Ουτρέχτη, 6 Δεκεμβρίου 1562) ήταν σημαντικός Ολλανδός ζωγράφος που πιστώνεται με την εισαγωγή της υψηλής ιταλικής αναγεννησιακής τέχνης στην Ολλανδία, όπως είχε κάνει στο παρελθόν ο δάσκαλός του, Γιαν Μαμπούζε (1478–1532), στις Βρυξέλλες. Θεωρείται δε ένας από τους θεμελιωτές του ολλανδικού Μανιερισμού.
Ο Σικελικός Εσπερινός

Ο Σικελικός Εσπερινός ή Οι Σικελικοί Εσπερινοί (γαλλ. "Les vêpres siciliennes", ιταλ. "I vespri siciliani") είναι όπερα σε πέντε πράξεις του Ιταλού συνθέτη Τζουζέπε Βέρντι, πάνω σε γαλλικό λιμπρέτο των Σαρλ Ντυβεϋριέ (Charles Duveyrier) και Εζέν Σκριμπ (Eugène Scribe) από το έργο τους "Le duc d'Albe", που γράφτηκε το 1838 και προτάθηκε ως λιμπρέτο στους συνθέτες Αλεβύ και Ντονιτσέττι προτού ο Βέρντι συμφωνήσει να το μελοποιήσει, το 1854.

Η υπόθεση του έργου βασίζεται πάνω σε ιστορικά γεγονότα, και συγκεκριμένα στην εξέγερση των Σικελικών Εσπερινών του 1282, χρησιμοποιώντας υλικό από τη μεσαιωνική σικελική φυλλάδα "Lu rebellamentu di Sichilia".
Μάρκο Καζαγκράντε

Ο Μάρκο Καζαγκράντε (Marco Casagrande) είναι Φινλανδός αρχιτέκτονας, καλλιτέχνης του περιβάλλοντος, θεωρητικός, συγγραφέας και καθηγητής αρχιτεκτονικής. Αποφοίτησε από το Πανεπιστήμιο Τεχνολογίας του Ελσίνκι, από το τμήμα αρχιτεκτονικής (2001).
Μεγάλο Δουκάτο του Μέκλενμπουργκ-Σβερίν

thumb|Το έμβλημα του Μεγάλου Δουκάτου του Μεκλεμβούργου-Σβέριν.
Το Μεγάλο Δουκάτο του Μέκλενμπουργκ-Σβερίν ("Großherzogtum Mecklenburg-Schwerin" στα γερμανικά) υπήρξε ένα Κράτος στα βορειοδυτικά της Γερμανίας από το 1815 μέχρι και το 1918, που βρισκόταν στις ακτές της Βαλτικής και προήρθε από την αναβάθμιση του Δουκάτου του Μεκλεμβούργου-Σβερίν σε μεγάλο δουκάτο (αυτό είχε γεννηθεί από την διχοτόμηση του Δουκάτου του Μεκλεμβούργου που υπήρξε από το 1352 μέχρι και το 1815). Διοικούνταν από την δυναστεία των Νίκλοτινγκ. Μετά την πτώση της Γερμανικής Αυτοκρατορίας, γίνεται το Ελεύθερο Κράτος του Μεκλεμβούργου-Σβερίν (στα γερμανικά : "Der Freistaat Mecklenburg-Schwerin").

Το Μεγάλο Δουκάτο του Μέκλενμπουργκ-Σβερίν κυβερνήθηκε από πέντε συνεχόμενους μεγάλους δούκες από το 1815 μέχρι και το 1918 :

* 1815-1837 : Φρειδερίκος Φραγκίσκος Α΄ του Μεκλεμβούργου-Σβερίν 
* 1837-1842 : Παύλος Φρειδερίκος του Μεκλεμβούργου-Σβερίν, εγγονός του προηγούμενου 
* 1842-1883 : Φρειδερίκος Φραγκίσκος Β΄ του Μεκλεμβούργου-Σβερίν, γιος του προηγούμενου 
* 1883-1897 : Φρειδερίκος Φραγκίσκος Γ΄ του Μεκλεμβούργου-Σβερίν, γιος του προηγούμενου 
* 1897-1918 : Φρειδερίκος Φραγκίσκος Δ΄ του Μεκλεμβούργου-Σβερίν, γιος του προηγούμενου
Γιορτή του κρασιού της Βοστόνης

Η Γιορτή του κρασιού της Βοστόνης (αγγλ. "Boston Wine Festival") διοργανώνεται ετησίως από το 1989 στη Βοστώνη, Ιδρύθηκε από τον Chef Daniel Bruce και είναι το μακροβιότερο φεστιβάλ κρασιού και εστίασης των Ηνωμένων Πολιτειών. Διαρκεί τρεισήμισι μήνες και συμπεριλαμβάνει πολλές διοργανώσεις κάθε εβδομάδα.
Κρατικό Ακίνητο αρ. 42

Το Κρατικό Ακίνητο αρ. 42 (ρωσ. государственный объект ГО-42) είναι πρώην οχυρωματική εγκατάσταση στην Μόσχα που σήμερα στεγάζει το Μουσείο του ψυχρού πολέμου. Εκτείνεται υπόγεια κάτω από το σημείο που βρίσκεται σήμερα η στάση Ταγκάνσκαγια του Μετρό της Μόσχας. Η είσοδος του μουσείου βρίσκεται στην οδό 5-Κοτελνισέσκι Περόιλοκ 11. Μετατράπηκε το 1956 σε μάχιμο οχυρό για χρήση σε ενδεχόμενο ατομικό πόλεμο, ενώ η ύπαρξή του κρατήθηκε άκρως απόρρητη μέχρι το 1995. Το 2006 μετατράπηκε σε μουσείο. Σήμερα διαθέτει υπόγειες στοές βάθους 60 μέτρων και συνολικού εμβαδού 7000 τετραγωνικών μέτρων.
Υπερνημάτωση

thumb|right|300px|Σχηματική απεικόνιση της τεχνολογίας υπερνημάτωσης της Intel.
Ο όρος Υπερνημάτωση (αγγλ. Hyper-threading ή Hyper-threading Technology), αποτελεί την ονομασία που έδωσε η Intel στη τεχνολογία ταυτόχρονης πολυνημάτωσης που ανέπτυξε η ίδια και υλοποίησε για πρώτη φορά το Φεβρουάριο του 2002 στους επεξεργαστές Xeon και Pentium 4. Αργότερα, η συγκεκριμένη τεχνολογία ενσωματώθηκε μεταξύ άλλων και στις σειρές επεξεργαστών Itanium, Atom και Core.

Η τεχνολογία αυτή της Intel, επιτρέπει την παράλληλη επεξεργασία δεδομένων (πολλές διεργασίες/νήματα ταυτόχρονα) στους επεξεργαστές που κατασκευάζει. Κάθε επεξεργαστικός πυρήνας, γίνεται αντιληπτός από το λειτουργικό σύστημα ως δυο λογικοί/φανταστικοί πυρήνες (συγκεκριμένα ένας πραγματικός επεξεργαστικός πυρήνας και ένας επιπλέον "λογικός"), και διαμοιράζει το φόρτο ανάμεσά τους όταν παρίσταται η ανάγκη. Η ουσιαστική λειτουργία της υπερνημάτωσης είναι η μείωση του αριθμού των εξαρτημένων εντολών στον δίαυλο μεταφοράς εντολών του επεξεργαστή.

Η υπερνημάτωση απαιτεί την ύπαρξη λειτουργικού συστήματος το οποίο όχι μόνο θα πρέπει να υποστηρίζει πολλαπλούς πυρήνες επεξεργασίας αλλά και να είναι ειδικά σχεδιασμένο να εκμεταλλεύεται τη τεχνολογία αυτή. Η Intel έχει συστήσει την απενεργοποίηση της εν λόγω λειτουργίας σε λειτουργικά συστήματα τα οποία δεν είναι βελτιστοποημένα για την τεχνολογία αυτή. Σήμερα, τα πιο ευρέως διαδεδομένα λειτουργικά συστήματα είναι άκρως βελτιστοποιημένα για τη συγκεκριμένη τεχνολογία.

Η υπερνημάτωση αποτελεί μια μορφή ταυτόχρονης πολυνημάτωσης η οποία εκμεταλλεύεται την υπερβαθμωτή αρχιτεκτονική (πολλαπλές εντολές οι οποίες επενεργούν σε διαφορετικά δεδομένα παράλληλα, δηλαδή ταυτόχρονα). Το λειτουργικό σύστημα αντιλαμβάνεται τον ένα πυρήνα επεξεργασίας ως δύο, και έτσι μπορεί να αποδώσει δύο διεργασίες με τη μία. Επίσης, δύο ή περισσότερες διεργασίες μπορούν να χρησιμοποιούν τους ίδιους πόρους συστήματος. Εάν μια διεργασία αποτύχει, τότε οι δεσμευμένοι πόροι ανακατανέμονται.
Ρώσικος Τρυποκάρυδος

thumb|right|350px|Κεραία ραντάρ τύπου Duga-3
Ως Ρώσικος Τρυποκάρυδος ονομάζονταν κοινώς ένας μυστηριώδης σταθμός παγκοσμίου εμβέλειας που εξέπεμπε από την Ρωσία στα βραχέα κύματα από τον Ιούλιο του 1976 μέχρι τον Δεκέμβριο του 1989. Το όνομα του σταθμού δόθηκε από τον ήχο του σήματός του, που θύμιζε τον χαρακτηριστικό ήχο του τρυποκάρυδου, συχνότητας 10 Hz. Η ισχύς του σήματος, που υπολογίζεται στα 10 MW, ήταν τόσο δυνατή και άλλαζε συχνότητα απρόβλεπτα ώστε να δημιουργεί παράσιτα σε πολλούς σταθμούς όλων των ηπείρων, είτε ιδιωτικής, δημόσιας, επαγγελματικής, ερασιτεχνικής, πολιτικής ή και στρατιωτικής χρήσης. Χιλιάδες διαμαρτυρίες διεθνώς έφτασαν στη Ρωσία. Αρχικά εκφράστηκαν διάφορες εικασίες, ότι το σήμα κάνει πλύση εγκεφάλου στους ανθρώπους όλης της Γης, ή ότι δημιουργούσε καταστροφικά καιρικά φαινόμενα που έπλητταν τον κόσμο. Μετά από την κατάρρευσης της Σοβιετικής Ένωσης όμως έγινε γνωστό ότι επρόκειτο για τεχνολογία ραντάρ ονόματι Duga, το οποίο είχε την ικανότητα να βλέπει σε όλο το βάθος και πέρα από τον ορίζοντα γύρω από την Γη και να αφουγκράζεται παγκόσμια τις εκτοξεύσεις πυραύλων. Περισσότερες πληροφορίες έγιναν γνωστές μετά από την έκρηξη του πυρηνικού εργοστασίου στο Τσερνόμπιλ το 1986, επειδή ένα τέτοιο ραντάρ ήταν εγκατεστημένο εκεί κοντά, οπότε οι ξένοι επιστήμονες το ανακάλυψαν και το φωτογράφησαν.
Νόμια Μονεμβασίας

Τα Νόμια Μονεμβασίας είναι ένας οικισμός της πρώην επαρχίας Επιδαύρου Λιμηράς του νομού Λακωνίας.
Διονύσιος ο Σινωπεύς

Ο Διονύσιος ο Σινωπεύς ήταν Αρχαίος Έλληνας δραματικός ποιητής της μέσης κωμωδίας. Σύμφωνα με εκτιμήσεις από τα αποσπάσματα του έργου του που έχουν σωθεί, άκμασε την ίδια περίοδο με το γιο του Αριστοφάνη, Νικόστρατο, και επέζησε της επιβολής της Μακεδονικής ηγεμονίας στην Αθήνα.
Αναστάσιος Μάλτος

Ο Αναστάσιος Μάλτος (1851 - 1927) ήταν Έλληνας φιλόλογος, συγγραφέας, μεταφραστής και μουσικός.
Μπράιαν Τζόουνς

Ο Μπράιαν Τζόουνς ("Lewis Brian Hopkin Jones", 28 Φεβρουαρίου 1942 - 3 Ιουλίου 1969) ήταν Άγγλος μουσικός και ιδρυτής του συγκροτήματος Rolling Stones. Υπήρξε βιρτουόζος στην κιθάρα και τη φυσαρμόνικα, και ήταν ικανός να παίζει ακόμα 29 μουσικά όργανα, στα οποία πέρα από το κλαρινέτο και το σαξόφωνο, ήταν αυτοδίδακτος. Η καινοτόμα χρήση ανατολίτικων μουσικών οργάνων όπως το σιτάρ και η μαρίμπα, που εισήγαγε ο Μπράιαν, άλλαξε αποφασιστικά τον ήχο της ροκ σκηνής. Η θέση που κατέχει στην ιστορία της μουσικής είναι εξέχουσα, όμως εμφανώς υποτιμημένη σε σύγκριση με τη συνεισφορά του.

Σύμφωνα με τον Andrew Loog Oldham στο βιβλίο του Stone Alone, ο Μπράιαν ήταν αουτσάιντερ από την αρχή. Καταρχάς είχε συμφωνήσει να πληρώνεται περισσότερο από τα άλλα μέλη, χωρίς εκείνοι να το ξέρουν. Επιπλέον, από τις πρώτες κιόλας περιοδείες το 1963, δηλαδή όταν δεν ήταν ιδιαίτερα γνωστοί, εκείνος ταξίδευε χώρια από τους υπόλοιπους, έμενε σε άλλα ξενοδοχεία και είχε επιπλέον απαιτήσεις. Χαρακτηρίζει τον Μπράιαν ως έναν άνθρωπο ιδιαίτερα συναισθηματικό, που ένιωσε αποξενωμένος μόνο και μόνο επειδή δεν ήταν παραγωγικός συνθέτης και επειδή έπαψε να τους μανατζάρει. Εξ’ αρχής αντιστάθηκε στη επαγγελματική συμβίωση που απαιτούσε η σωστή λειτουργία ενός συγκροτήματος. Μέρα με τη μέρα, η ζωή γινόταν όλο και χειρότερη γι’ αυτόν, όμως κανείς δεν ευχόταν να σπάσει.

Αν και ιδρυτής των Rolling Stones το 1962 και βασικός διαμορφωτής του ήχου τους, σύντομα επισκιάστηκε από τον κιθαρίστα του συγκροτήματος Κιθ Ρίτσαρντς και από τον τραγουδιστή Μικ Τζάγκερ, ιδιαίτερα όταν οι δυο τους έγιναν πολύ πετυχημένη συνθετική ομάδα το 1965. Η αίσθηση της αποξένωσης από το συγκρότημά του και ο τρόπος ζωής των ροκ σταρ τον οδήγησαν στο να αναπτύξει σοβαρό εθισμό στο αλκοόλ, αλλά και τα ναρκωτικά. Ο ρόλος του στο συγκρότημα υποβαθμίστηκε δραματικά. Του ζητήθηκε να εγκαταλείψει τους Rolling Stones τον Ιούνιο του 1969. Βρέθηκε νεκρός στην πισίνα του σπιτιού του στο Σάσεξ, λίγες μέρες μετά.

Οι μέρες στο δρόμο, η φήμη, τα λεφτά, και η αίσθηση της αποξένωσης οδήγησε στην υπερβολική εξάρτηση του Μπράιαν από το αλκοόλ και τα ναρκωτικά. Έκανε χρήση LSD και χασίς, όμως αυτό που τον αλλοίωσε ήταν το αλκοόλ. Αυτή η υπερβολή στο αλκοόλ είχε αρνητικές επιπτώσεις στη φυσική κατάσταση του Μπράιαν, με αποτέλεσμα να χρειαστεί να νοσηλευτεί πολλές φορές. Χειρότερη επίπτωση, όμως είχε στην προσωπικότητά του.
Κρίτων Τορναρίτης

Ο Κρίτων Τορναρίτης ήταν Ελληνοκύπριος δικηγόρος.
Α΄ Επιστολή Πέτρου

Η Α΄ Επιστολή Πέτρου είναι μία από τις επτά Καθολικές επιστολές της Καινής Διαθήκης
Νιλάς

Με τη διεθνή ονομασία νιλάς (Nilas) χαρακτηρίζεται ο διαφανής και στιλπνός, υπό μορφή υαλοπίνακα, πάγος που σχηματίζεται στην επιφάνεια της θάλασσας των πολικών περιοχών. Η ονομασία αυτή προέρχεται εκ της ρωσικής γλώσσας που χρησιμοποιούσαν οι Πομόροι, κάτοικοι των βορείων ακτών της Ρωσίας. Σήμερα έχει καθιερωθεί ως διεθνής όρος στη Ναυτιλία και την Ωκεανογραφία.

Ο, ή η, Νιλάς δημιουργείται σε συνθήκες απόλυτης νηνεμίας μετά από δριμύ ψύχος όπου τα επιφανειακά μόρια της θάλασσας μεταβάλλονται σε παγοκρύσταλλοι και ενωμένοι συνεχίζοντας να παγώνουν μαζί σχηματίζουν ένα συνεχές λεπτό επίπεδο φύλλο πάγου, που μοιάζει με υαλοπίνακα, ιδιαίτερα διαφανές. Υπό τη μορφή αυτή και συνεχιζόμενης της αυξητικής διαδικασίας της ψύξης, αρχίζει να μεγαλώνει το πάχος σε μερικά εκατοστά, όπου ανάλογα της περιεκτικότητας σε άλατα λαμβάνει διάφορη διαύγεια και αποχρώσεις μεταξύ του λευκού και του γκρι. Αυτή η όλη διαδικασία αποτελεί και την αρχή της δημιουργίας του πάγου στη θάλασσα.

Η διέλευση πλοίου από περιοχή νιλάς παρουσιάζει μια εξαιρετική εμπειρία όπου φαίνεται σαν να διαπλέει ανάμεσα σε ανορθωμένες πλατιές λεπίδες που μετά τη θραύση τους ανασηκώνονται, απειλώντας με συνεχείς κρότους να γδάρουν τα πλευρά του εισβολέα.Όπως και να έχει όμως η θεαματικότητα αυτή, τα πλοία σε τέτοια περίπτωση θα πρέπει να μειώσουν ταχύτητα και να ενημερωθούν σχετικά για την περιοχή από τον πλησιέστερο πλοηγικό ή μετεωρολογικό σταθμό για τη συνέχιση της πορείας τους ή αλλαγή της, με δεδομένο ότι η παρουσία νιλάς μπορεί να είναι περιορισμένη, ή και να αποτελεί την αρχή κλειστής παγωμένης θαλάσσιας περιοχής.

Έχει παρατηρηθεί κάτοικοι της πολικής ζώνης να χρησιμοποιούν τεμάχια νιλάς αντί τζάμια στα παράθυρα των παγοκαλύβων τους.
Γιώργος Κουρουπός

Ο Γιώργος Κουρουπός γεννήθηκε στην Αθήνα το 1942 και είναι Έλληνας συνθέτης.
Ίων ο Χίος

"Ο Ίωνας αφιέρωσε άγαλμα στην Αθηνά", [[Inscriptiones Graecae|IG Ι³ 852]], Παρθενώνας, 5ος αιώνας π.Χ.
Ο Ίων ο Χίος (αρχ. ελλ.:" Ἴων ὁ Χῖος", ακμή 451/48 π.Χ. – 428 π.Χ.) ήταν αρχαίος Έλληνας τραγικός και διθυραμβικός ποιητής της κλασικής περιόδου. Καταγόταν από τη Χίο και ήταν γιος του Ορθομένη. Ασχολήθηκε και με άλλα είδη ποίησης, καθώς και με την πεζογραφία, γράφοντας στην ιωνική διάλεκτο. Οι ελληνιστικοί σχολιαστές τον θεωρούσαν, μαζί με τον Αχαιό τον Ερετριέα και τον Αγάθωνα, εφάμιλλο των τριών μεγάλων τραγικών ποιητών, Αισχύλου, Σοφοκλή και Ευριπίδη. Για αιώνες η μελέτη, σχετική με το πρόσωπό του, επικεντρωνόταν στην "πολυειδεία" του και τα στοιχεία που παρείχε σε σχέση με την κλασική Αθήνα. Οι σύγχρονοι μελετητές εντούτοις, εστιάζουν επιπρόσθετα στην ιδιαίτερη ταυτότητα του ποιητή, αυτή του κοσμοπολίτη Χίου που έζησε από κοντά και συμμετείχε στον χρυσό αιώνα της αθηναϊκής πολιτείας.

Το απόφθεγμα που έχει μείνει στην ιστορία από τον Ίωνα τον Χίο είναι το: "Ενός εκάστου αρετή τριάς: σύνεσις και κράτος και τύχη".
Νιλουφέρ Χατούν

Η Νιλουφέρ Χατούν (Οθ. Τούρκικα:نیلوفر خاتون) (Τούρκικα: "Nilüfer Hatun", άλλα ονόματα: "Μπαγιάν, Μπεϊλούν, Μπεγιάν, Μπιλούν, Σουγιούν, Σουϊλούν", πριν το 1283 - 1383) ήταν Βαλιντέ Χατούν της Οθωμανικής Αυτοκρατορίας και η πρώτη σύζυγος του Ορχάν Γαζή. Ήταν η μητέρα του επόμενου σουλτάνου Μουράτ Α'. Ο άλλος γιος της ήταν ο Ηγεμόνας Κασίμ (πέθανε το 1346). Ορισμένες παλαιότερες πηγές ισχυρίζονται επίσης, ότι ήταν η μητέρα του πρώτου γιου του Ορχάν, Σουλεϊμάν Πασά, το οποίο αμφισβητείται.

Ο πλήρης τίτλος ήταν: Devletlu İsmetlu Nilüfer Valide Hatun Aliyyetü'ş-Şân Hazretleri
Τουνγκουράουα

Το ηφαίστειο όπως φαίνεται από τη [[Ριομπάμπα]].
Το Τουνγκουράουα (ισπανικά: "Tungurahua") είναι ενεργό στρωματοηφαίστειο στον Ισημερινό, στην Κορδιλιέρα Οξιδεντάλ. Βρίσκεται στην επαρχία Τουνγκουράουα, στην οποία έδωσε το όνομά του. Το όνομά του προέρχεται από τις Κέτσουα λέξεις τουνγκούρι (λαιμός), ράουα (φωτιά), δηλαδή λαιμός της φωτιάς. Το ηφαίστειο βρίσκεται σε αυξημένη ηφαιστειακή δραστηριότητα την τελευταία δεκαετία, με ισχυρές εκρήξεις το 1999, τις 16 Αυγούστου 2006, τις 6 Φεβρουαρίου 2008, 28 Μαΐου 2010, 4 Δεκεμβρίου 2010 και 26 Απριλίου 2011. Πριν το 1999 ισχυρές εκρήξεις έλαβαν χώρα το 1916-1918, το 1886 και το 1773. Η συνήθης ηφαιστειακή δραστηριότητα είναι στρομπολικού τύπου, με ανδεσιτική και δακιτική λάβα. Η πιο πρόσφατη ηφαιστειακή δραστηριότητα άρχισε τον Φεβρουάριο του 2014.
Το Τουνγκουράουα έχει ύψος 5.023 μέτρα και βρίσκεται περίπου 130 χιλιόμετρα νότια της πρωτεύουσας Κίτο. Υψώνεται απότομα, περίπου 3 χιλιόμετρα ψηλότερα από τους βόρειους πρόποδές του. Κοντά βρίσκονται τα ανενεργά ηφαίστεια Τσιμποράσο και Ελ Αλτάρ. Με ύψος περίπου 5 χιλιόμετρα, το Τουνγκουράουα έχει χιόνι στην κορυφή του. Πριν την έκρηξη του 1999 υπήρχε επίσης ένας μικρός παγετώνας. Το σημερινό ηφαιστειακό οικοδόμημα είναι το τρίτο κατά σειρά του ηφαιστείου και δημιουργήθηκε μετά την κατάρρευση του προηγούμενου πριν περίπου 3000 χρόνια. Το πρώτο ηφαιστειακό οικοδόμημα κατέρρευσε στο τέλος του Πλειστόκαινου.
Καλυδώνα

thumb|280x280px|Το αρχαίο θέατρο της Καλυδώνας.|εναλλ.=
Καλυδώνα ("Καλυδών" στα αρχαία ελληνικά) είναι το όνομα αρχαίας πόλης της Αιτωλίας πλησίον της δυτικής όχθης του Εύηνου ποταμού, περίπου 11 χιλιόμετρα μακριά από τη θάλασσα (Πατραϊκός κόλπος). Τα ερείπια της πόλης βρίσκονται δυτικά του Ευηνοχωρίου, στους χαμηλούς λόφους "Κούρταγα", και υπήρξε μία από τις σπουδαιότερες της παράλιας ζώνης της αρχαίας Αιτωλίας. Ήταν κτισμένη σε στρατηγικής σημασίας τοποθεσία καθώς από τη στεριά έλεγχε τις οδούς από την Ήπειρο στη Ναύπακτο ενώ με το λιμάνι που διέθετε κοντά στο σημερινό Κρυονέρι τον θαλάσσιο δρόμο από την Αδριατική και το Ιόνιο προς τη Ναύπακτο. Δίνει το όνομά της και στην "σήραγγα της Καλυδώνας" της Ιόνιας Οδού, που περνάει κοντά και βόρεια από τα ερείπια της αρχαίας πόλης, ενώ νότια περνάει η ΕΟ Ρίου - Αγρινίου.
Βουλγαρόφιλοι

Οι Βουλγαρόφιλοι ή Βουλγαρίζοντες ("" "δηλ. Βουλγαρόφιλοι", "Βουλγαρικά": българофили/българомани "δηλ. Βουλγαρόφιλοι/Βουλγαρομάνοι", "Σερβικά": бугараши, "δηλ. Βουλγαρομάνοι") είναι ένας όρος που χρησιμοποιείται για να περιγράψει άτομα της περιοχής της οθωμανικής Μακεδονίας και της περιοχής της κοιλάδας του Μοράβα, που βλέπουν τους εαυτούς τους ως Βουλγάρους. Χρησιμοποιείται πιο συχνά υποτιμητικά, για να υποδηλώσει ότι αυτοί οι άνθρωποι δεν είναι πραγματικοί Βούλγαροι. Επίσης ο όρος χρησιμοποιείται για να χαρακτηρίσει χωριά της περιοχής της Μακεδονίας στις αρχές του 20ου αιώνα όπου η πλειονότητα των κατοίκων ανήκε στην σχισματική Βουλγαρική Ορθόδοξη Εκκλησία.

Ο όρος χρησιμοποιείται στην Βόρεια Μακεδονία για να χαρακτηρίσει υποτιμητικά επιστήμονες που υποστηρίζουν ότι η σλαβομακεδονική γλώσσα αποτελεί διάλεκτο της βουλγαρικής ή και παλαιότερα Ευρωπαίους που συμπαθούσαν ή υποστήριζαν τις βουλγαρικές θέσεις και διεκδικήσεις.

Αντίστοιχες ονομασίες που αποδίδουν οι Σλαβομακεδόνες και Βούλγαροι συγγραφείς για τους σλαβόφωνους της Μακεδονίας που δηλώνουν Έλληνες είναι Γραικομάνοι και για τους Σλάβους που δηλώνουν Σέρβοι η ονομασία Σερβομάνοι.
Νίκος Καρούζος

Ο Νίκος Καρούζος (17 Ιουλίου 1926 - 28 Σεπτεμβρίου 1990) ήταν ποιητής της πρώτης μεταπολεμικής γενιάς.
Χαμάμ του Ορούτς Πασά

Το Χαμάμ του Ορούτς Πασά γνωστό και ως τα Λουτρά των Ψιθύρων ή τα Λουτρά του Έρωτα (Τουρκικά: "Oruç Paşa Hamami" ή "Fısıltı Hamami") είναι ένα οθωμανικό λουτρό το οποίο χρονολογείται από το 1398-1399 και βρίσκεται σε υπερυψωμένο ανάχωμα στις όχθες του Ερυθροπόταμου στο Διδυμότειχο, Ελλάδα.

Αυτό το χαμάμ σύμφωνα με τον Οθωμανολόγο Machiel Kiel είναι είναι από τα πρωϊμότερα οθωμανικά λουτρά στον Ελλαδικό χώρο το οποίο ανοικοδομήθηκε το 1398-1399 (το Διδυμότειχο καταλήφθηκε το από τον Μουράτ Α΄ το 1361). Η είσοδος του λουτρού από την βορειοδυτική πλευρά οδηγεί σε χώρο αποδυτηρίων διαστάσεων 5,10x5,00μ. Στο λουτρό υπήρχαν δύο τμήματα, το "χλιαρό" και το "θερμό". Σύμφωνα με τον οθωμανό περιηγητή Εβλιγιά Τσελεμπή η τοιχοποιία περιείχε πήλινους αγωγούς έτσι οι ήχοι από το "θερμό" τμήμα ακουγόταν στο "χλιαρό" τμήμα. Αυτός είναι ο λόγος για τον οποίο το λουτρό πήρε και το όνομα "Fısıltı Hamami" δηλαδή "Λουτρό των Ψιθύρων". Λόγω της ιδιαίτερης ακουστικής, στο χαμάμ αυτό οι εραστές μπορούσαν να εκφράζουν τα πάθη τους ενώ η Υψηλή Πύλη μπορούσε να πληροφορείται εκμυστηρεύσεις εξόριστων Πασάδων .

Τα χαμάμ αυτά λειτούργησαν μέχρι τις αρχές του 20ου αιώνα και σήμερα θεωρούνται τα αρχαιότερα σωζόμενα Οθωμανικά λουτρά στην Ευρώπη . Για την ανάδειξη του μνημείου αυτού όπως και ενός αντίστοιχου λουτρού στο Σβίλεγκραντ της Βουλγαρίας υπογράφηκε συμφωνία στις 14 Μαρτίου 2011 μεταξύ Ελλάδος, Βουλγαρίας και Ευρωπαϊκής Ένωσης .
Λινόζα

Η Λινόζα (ιταλ. "Linosa", ελλ. "Αιθούσσα") είναι ιταλικό νησί με έκταση 5,4 τ.χλμ. και πληθυσμό 433 κατοίκους. Είναι το δεύτερο μεγαλύτερο, σε έκταση, νησί του συμπλέγματος των Πελαγίων νήσων και πρωτεύουσα του νησιού είναι η Λινόζα. Διοικητικά ανήκει στον δήμο της Lampedusa e Linosa.
Λαμπιόνε

Το Λαμπιόνε (ιταλ. "Lampione") είναι ιταλικό νησί με έκταση 1,2 τ.χλμ. και είναι ακατοίκητο. Είναι το μικρότερο, σε έκταση, νησί του συμπλέγματος των Πελαγίων νήσων.


Κατηγορία:Γεωγραφία της Σικελίας
Κριστόφ Σάινερ

Ο Κριστόφ Σάινερ ("Christoph Scheiner", 25 Ιουλίου 1573 – 18 Ιουλίου 1650) ήταν Ιησουίτης ιερέας, φυσικός και αστρονόμος στο Ίνγκολστατ. Ως ένας από τους πρώτους αστρονόμους στην Ιστορία που χρησιμοποίησαν τηλεσκόπιο, ήρθε σε αντιδικία με τον Γαλιλαίο σχετικά με αστρονομικές ανακαλύψεις, κάτι που συνέτεινε στην επιδείνωση των σχέσεων του τελευταίου με τη Ρωμαιοκαθολική Εκκλησία.
Βιεννέζικα βαλς

Βιεννέζικα βαλς (αγγλικά: "Waltzes from Vienna"), είναι ο τίτλος αγγλικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1933.
Νέος και αθώος

Νέος και αθώος (αγγλικά: "Young and Innocent"), είναι ο τίτλος αγγλικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1937.
Γιάιμα

thumb|250px|Η κορυφή του Γιάιμα το 2004
Το Γιάιμα (ισπανικά: "Llaima") είναι ενεργό ηφαίστειο στην Χιλή. Είναι ένα από τα μεγαλύτερα και πιο ενεργά της χώρας. Βρίσκεται 82 χιλιόμετρα βορειοδυτικά του Τεμούκο και απέχει περίπου 650 χιλιόμετρα από την πρωτεύουσα Σαντιάγο, στο Εθνικό Πάρκο Κονγκιγίο. Το Γιάιμα αποτελείται από δύο ηφαιστειακούς κώνους. Ο χαμηλότερος, γνωστός ο "Πιτσιγιάιμα", έχει ύψος 2.920 μέτρα και δεν είναι τόσο εξέχον όσο η κύρια κορυφή, η οποία βρίσκεται βόρεια και έχει ύψος 3.125 μέτρα. Στις πλαγίες βρίσκονται περίπου σαράντα μικροί κώνοι. Μάζι με το σβηστό ηφαίστειο Σιέρρα Νεβάδα περιβάλλουν τη λίμνη Κονγκιγίο.

Η λάβα του ηφαιστείου έχει βασαλτική-ανδεσιτική σύσταση. Ο σημερινός ηφαιστειακός κώνος υψώνεται μέσα σε μια καλντέρα διαμέτρου 8 χιλιομέτρων, η οποία σχηματίστηκε πριν 13.200 χρόνια, από μια έκρηξη που δημιούργησε τον ιγνημβρίτη του Κουρακαουτίν, ο οποίος έχει όγκο 25 κυβικά χιλιόμετρα. Το νέο οικοδόμημα άρχισε να κατασκευάζεται πριν 7.200 χρόνια. Η συνήθης εκρηκτική δραστηριότητα του Γιάιμα είναι στρομπολικού, χαβαϊκού και υπο-πλινιακού τύπου και οι εκρήξεις του είναι συχνές. Οι πιο πρόσφατες έλαβαν χώρα το 2008 και το 2009.
Πόντσα

Η Πόντσα (ιταλ. "Ponza") είναι ένα ιταλικό νησί με έκταση 7,5 τ.χλμ και πληθυσμό 3.360 κατοίκους. Πρωτεύουσα του νησιού είναι η Πόντσα.
2-φθοροβουτάνιο

Tα 2-φθοροβουτάνια είναι ένα ζεύγος χειρόμορφων οπτικών ισομερών οργανικών χημικών ενώσεων, που περιέχουν άνθρακα, υδρογόνο και φθόριο, με χημικό τύπο C4H9F και σύντομο συντακτικό τύπο CH3CH2CHFCH3. Το καθαρό 2-φθοροβουτάνιο, δηλαδή σε θερμοκρασία 25°C και υπό πίεση 1 atm, βρίσκεται ακριβώς στη θερμοκρασία βρασμού του. Με βάση τον παραπάνω αναφερόμενο χημικό τύπο τους, έχουν τα ακόλουθα τρία (3) ισομερή θέσης:
# 1-φθοροβουτάνιο.
# Μεθυλο-1-φθοροπροπάνιο.
# Μεθυλο-2-φθοροπροπάνιο.
Τα δυο οπτικά ισομερή σπανίως διαχωρίζονται, γιατί αυτό και δύσκολο είναι και ο διαχωρισμός τους σπάνια απαιτείται από τις όποιες διερευνώμενες εφαρμογές του 2-φθοροβουτανίου.
Χαμάμ Φεριντούν Αχμέντ Μπεγκ

Το Χαμάμ Φεριντούν Αχμέντ Μπεγκ (Τουρκικά: "Feridun Ahmed Bey Hamam") είναι ένα οθωμανικό λουτρό το οποίο χρονολογείται από το 1571/72 και βρίσκεται δίπλα, βορειότερα του Τεμένους Μεχμέτ Α' στην κεντρική πλατεία του Διδυμότειχου, Ελλάδα. 

Σύμφωνα με μια επιστημονική δημοσίευση του Οθωμανολόγου Machiel Kiel στη πρόσοψη του χαμάμ υπήρχε στο παρελθόν μια επιγραφή στην οποία αναγραφόταν το έτος κατασκευής 1571/2. Το περιεχόμενο της επιγραφής με την ημερομηνία κατασκευής γνωρίζουμε από τον Οθωμανό περιηγητή Εβλιγιά Τσελεμπή. 

Ο Φεριντούν Αχμέτ Μπεγκ ή Φεριντούν Μπέη ήταν ανώτερος αξιωματούχος αλλά και λογοτέχνης. Ο Φεριντούν έκτισε στο Διδυμότειχο τα λουτρά αυτά όπως και το ομώνυμο τέμενος το οποίο κατεδαφίστηκε τις αρχές του 20ου αιώνα. Το χαμάμ είχε δύο τμήματα, ένα για άνδρες και ένα για γυναίκες με ξεχωριστή είσοδο. Η είσοδος στο λουτρό των ανδρών γινότανε από την πλατεία και είχε μια μνημειακή είσοδο. Τα λουτρά σταμάτησαν να λειτουργούν στις αρχές του 20ου αιώνα. Μέρος του μνημείου κατεδαφίστηκε την δεκαετία του 1970 αλλά σήμερα το μνημείο προστατεύεται σύμφωνα με την Υπουργική Απόφαση του Υπουργείου Πολιτισμού/ΑΡΧ/Β1/Φ37/67046/1492/17-11-1982 (Φ.Ε.Κ. 27/Β/27-1-1983).
Δημοτική Βιβλιοθήκη Καβάλας

Η Δημοτική Βιβλιοθήκη Καβάλας «Βασίλης Βασιλικός» αποτελεί μία από τις υπηρεσίες του δήμου Καβάλας, η οποία ξεκίνησε να λειτουργεί το 1956 με τη συλλογή της να αποτελείται από δωρεές αξιόλογων ανθρώπων καθώς και από αγορές της ίδιας.

Λειτουργεί ως Πνευματικό Κέντρο της κοινότητας ανθρώπων και στοχεύει στο να προσφέρει ψυχαγωγία, επαγγελματική βοήθεια και εγκυκλοπαιδικές γνώσεις στους χρήστες της κοινότητας που καλύπτει αλλά και να φροντίζει για την ανύψωση του μορφωτικού, κοινωνικού και αισθητικού επιπέδου των Δημοτών του δήμου Καβάλας και του νομού.

Παράλληλα, προωθεί τη μελέτη και την έρευνα, εξυπηρετεί τις πληροφοριακές ανάγκες των μελών της μέσα από πηγές πληροφόρησης και υπηρεσίες που διαθέτει και επιπλέον, προβάλλει την αίσθηση δημοτικότητας και πολιτισμού με αποτέλεσμα να ανυψώνεται το κύρος, η εικόνα και η φήμη της.
Προτσίντα

Η Προτσίντα (ιταλικά: "Procida", ελληνικά: Προχύτη) είναι ένα ιταλικό νησί με έκταση 4,1 τ.χλμ και πληθυσμό 10.596 κατοίκους. Πρωτεύουσα του νησιού αλλά και του ομώνυμου δήμου είναι η πόλη Προτσίντα. 

Βρίσκεται στο νησιωτικό σύμπλεγμα των Φλεγραίων Νήσων (Πιθηκούσσες), ανοιχτά της Νάπολης και υπάγεται Επαρχίας Νάπολης της Περιφέρειας Καμπανίας. Σε μικρή πολύ μικρή απόσταση, νοτιοδυτικά του νησιού βρίσκεται το νησί Βιβάρα που αποτελεί νήσο δορυφόρο της Προτσίντα και ενώνεται με αυτήν με θαλάσσια γέφυρα. 

Προτσίντα
Μίκε Χάνκε

Ο Μίκε Χάνκε (γεννημένος στις 5 Νοεμβρίου 1983 στο Χαμ) είναι Γερμανός πρώην ποδοσφαιριστής ο οποίος αγωνιζόταν ως επιθετικός. Έχει χαρακτηριστεί ως ποδοσφαιριστής ο οποίος "δίνει τον καλύτερο εαυτό του στην επίθεση, ενώ αποτελεί συνεχή κίνδυνο στην μεγάλη περιοχή του αντιπάλου." 

Σημείωσε συνολικά 17 διεθνείς συμμετοχές με την Εθνική Γερμανίας μεταξύ του 2005 και του 2007, ενώ ήταν μέρος των ομάδων οι οποίες τερμάτισαν στην τρίτη θέση του Κυπέλλου Συνομοσπονδιών του 2005 και του Παγκοσμίου Κυπέλλου του 2006, διοργανώσεις οι οποίες έλαβαν χώρα επί γερμανικού εδάφους.
Πυραμίδα του Χεφρήνου

Η Πυραμίδα του Χεφρήνου, γνωστή επίσης και ως Πυραμίδα του Κχεφρέν, είναι η δεύτερη μεγαλύτερη από τις Πυραμίδες της Γκίζας και ο τάφος του Φαραώ της Τέταρτης Αιγυπτιακής Δυναστείας Χεφρήνου (Κχεφρέν).
Αουγκούστο ντε Λούκα

Ο Αουγκούστο ντε Λούκα‬ ("Augusto De Luca" - 1 Ιουλίου 1955) είναι διάσημος Ιταλός φωτογράφος.

Προσωπογραφία, Χρώμα.
Οι Μάγοι της Μπάλας

Το Οι Μάγοι της Μπάλας (γαλλικά: "Les Seigneurs") είναι γαλλική ταινία σε σκηνοθεσία του Ολιβιέ Νταάν, η οποία κυκλοφόρησε στην Γαλλία στις 26 Σεπτεμβρίου 2012.
Βιβλιοθήκη της Ακαδημίας Αθηνών

H Βιβλιοθήκη της Ακαδημίας Αθηνών «Ιωάννης Συκουτρής» ιδρύθηκε στις 18 Mαρτίου 1926 και συγκαταλέγεται στις μεγαλύτερες βιβλιοθήκες της Ελλάδας. Αποτελείται από την Κεντρική Βιβλιοθήκη, που στεγάζεται στο Μέγαρο της Ακαδημίας Αθηνών και παραρτήματα που στεγάζονται στα Κέντρα Ερεύνης της. Έχει αποδοθεί σε αυτήν το όνομα του Ιωάννη Συκουτρή, διακεκριμένου Έλληνα φιλολόγου των αρχών του 20ού αιώνα.

Tο πρώτο προεδρείο της Aκαδημίας είχε την ακόλουθη σύνθεση: Πρόεδρος ο Φωκίων Nέγρης, Aντιπρόεδρος ο Γεώργιος Xατζιδάκις, Γενικός Γραμματεύς ο Σίμος Mενάρδος, Γραμματεύς επί των Πρακτικών ο Kωστής Παλαμάς, Γραμματεύς επί των Δημοσιευμάτων ο Γεώργιος Δροσίνης.

H Βιβλιοθήκη εξυπηρετεί πρωτίστως τις ανάγκες των ερευνητών του Ιδρύματος, είναι ανοιχτή όμως και στο ευρύτερο κοινό. Αντικείμενο της είναι η υποστήριξη της έρευνας μέσω της συλλογής, επεξεργασίας και διάθεσης βιβλίων, περιοδικών και εν γένει πληροφοριών σε κάθε μορφή.

Τέλος, συντάσσει την Ελληνική Βιβλιογραφία του 20ου αιώνα.
Φραντς Ξάβερ Κρόετς

Ο Φραντς Ξάβερ Κρόετς ("Franz Xaver Kroetz", 25 Φεβρουαρίου 1946) είναι Γερμανός σκηνοθέτης, σεναριογράφος, θεατρικός συγγραφέας και ηθοποιός.
Νεφρίτης

thumb|right|240px|Νεφρίτης από Καλιφόρνια - ΗΠΑ με ιδιαίτερα χαρακτηριστική πιληματώδη όψη
Ο Νεφρίτης (αγγλικά: Nephrite) είναι ορυκτό του ασβεστίου του μαγνησίου και του Πυριτίου, παραλλαγή του ακτινολίθου της ομάδας των αμφιβόλων. Ο χημικός τύπος είναι Ca2(Mg, Fe)5Si8O22(OH)2. Μαζί με τον ιαδεΐτη, της ομάδας των πυροξένων αποκαλούνται «Ίασπις» (jade).
Ρεπουμπλικανικό Λαϊκό Κόμμα

Το Ρεπουμπλικανικό Λαϊκό Κόμμα (τουρκικά: "Cumhuriyet Halk Partisi", CHP) είναι ένα κεμαλικό και σοσιαλδημοκρατικό κόμμα στην Τουρκία. Είναι το αρχαιότερο πολιτικό κόμμα της Τουρκίας και είναι μέχρι στιγμής η αξιωματική αντιπολίτευση στην Εθνοσυνέλευση. Το ίδιο το Ρεπουμπλικανικό Λαϊκό Κόμμα περιγράφεται ως «ένα σύγχρονο σοσιαλδημοκρατικό κόμμα, που είναι πιστό στις ιδρυτικές αρχές και αξίες της Δημοκρατίας [της Τουρκίας]». Επίσης, το κόμμα αναφέρεται ως «το ιδρυτικό μέλος της σύγχρονης Τουρκίας».
Κεντρική Δημοτική Βιβλιοθήκη Θεσσαλονίκης

Η Κεντρική Δημοτική Βιβλιοθήκη Θεσσαλονίκης βρίσκεται στο κέντρο της πόλης, στη διασταύρωση των οδών Εθνικής Αμύνης και Αλεξάνδρου Σβώλου.

Σήμερα στεγάζεται σε ιδιόκτητο οκταόροφο κτίριο και απευθύνεται στους κατοίκους της πόλης της Θεσσαλονίκης και στο υπόλοιπο ευρύ κοινό που την επισκέπτεται και χρησιμοποιεί τις υπηρεσίες της. Κύριος σκοπός της είναι η προώθηση της μελέτης και της αγάπης για το βιβλίο, η ψυχαγωγία και η εξυπηρέτηση των πληροφοριακών αναγκών των κατοίκων του τόπου και της περιφέρειας μέσα από συλλογές, υπηρεσίες και τις πηγές πληροφόρησης που παρέχει. 

Η συλλογή της περιλαμβάνει τεκμήρια σχετικά με την ιστορία του τόπου, τα οποία αποτελούν πολιτιστική κληρονομιά για τη χώρα αλλά και τεκμήρια όλων των θεματικών επιπέδων των επιστημών. Αποτελείται από έντυπο υλικό από βιβλία, περιοδικά, εφημερίδες, χάρτες και αφίσες αλλά και μουσικά cd, dvd, slides, cd-rom. Η συλλογή της φιλοξενείται στο χώρο του βιβλιοστασίου και είναι ανοιχτής πρόσβασης, μπορούν δηλαδή οι χρήστες να αναζητήσουν οι ίδιοι το υλικό που τους ενδιαφέρει. 

Ιδρύθηκε το 1932, ενώ τα επίσημα εγκαίνια της έγιναν το 1939 σε μια αίθουσα του Μεγάρου της ΧΑΝΘ με τη συλλογή της να περιλαμβάνει αρχικά 2.500 περίπου βιβλία. Στα χρόνια της κατοχής αναγκάστηκε να κλείσει και το 1945 επαναλειτούργησε στην οδό Αγίας Σοφίας, ενώ το 1947 μεταφέρθηκε στον 2ο όροφο του Μεγάρου της ΧΑΝΘ, όπου λειτούργησε μέχρι το Μάιο του 2000. Το 1989, οπότε και εορτάστηκαν τα 50 χρόνια λειτουργίας της, έγινε η πρώτη δωρεά από τον Γεώργιο Βαφόπουλο, η οποία έφτασε στο ποσό των 120.000.000 δραχμών, όραμα του οποίου αποτελούσε η ανέγερση Νέας Κεντρικής Βιβλιοθήκης. 

Μετά την ανέγερση του νέου κτιρίου της Κεντρικής Δημοτικής Βιβλιοθήκης, στη διασταύρωση των οδών Εθνικής Αμύνης και Αλεξάνδρου Σβώλου, η βιβλιοθήκη μεταφέρθηκε σε αυτό και ενοποιήθηκε το Δανειστικό τμήμα και Αναγνωστήριο. Η συλλογή είναι ενιαία, σε ανοιχτά ράφια, όπου το κοινό μπορεί να αναζητήσει και να ξεφυλλίσει όλο το διαθέσιμο υλικό. Ο αριθμός των βιβλίων τα οποία είναι δυνατό να δανειστούν διπλασιάστηκε.
Γιοάχιμ Φούξμπεργκερ

Ο Γιοάχιμ Φούξμπεργκερ (γερμ. "Joachim „Blacky“ Fuchsberger", 11 Μαρτίου 1927 – 11 Σεπτεμβρίου 2014) ήταν Γερμανός ηθοποιός του κινηματογράφου, του θεάτρου και της τηλεόρασης και παρουσιαστής πολλών και δημοφιλών τηλεοπτικών εκπομπών.
Παγκόσμιο Κύπελλο Ποδοσφαίρου Αστέγων

thumb|right|300px|Το έμβλημα του Παγκοσμίου Κυπέλλου Αστέγων. 

Το Παγκόσμιο Κύπελλο Ποδοσφαίρου Αστέγων ("Homeless World Cup") είναι ένας ετήσιος ποδοσφαιρικός θεσμός street-soccer, ομάδων 4Χ4, με κοινωνικό χαρακτήρα, που θεσμοθετήθηκε με πρωτοβουλία του "Διεθνούς Δικτύου Εφημερίδων του Δρόμου" ("International Network of Street Papers"), με σκοπό την κοινωνικοποίηση των αστέγων πολιτών και την ανάκτηση της εμπιστοσύνης στον εαυτό τους. Διεξήχθη για πρώτη φορά το 2003 στο Γκρατς της Αυστρίας και τον Οκτώβριο του 2012 διεξάγεται η 10η διοργάνωση στην Πόλη του Μεξικού. Το 2013 έχει αποφασιστεί να γίνει στο Πόζναν της Πολωνίας. To 2006 μετείχαν για πρώτη φορά μικτές ομάδες ανδρών-γυναικών ενώ από το 2008 διεξάγεται παράλληλα ξεχωριστό πρωτάθλημα γυναικών.

Η διοργάνωση έχει την ηθική και οικονομική υποστήριξη πολλών διεθνών φορέων, συλλόγων και προσωπικοτήτων, όπως: UEFA, ΟΗΕ, Μάντσεστερ Γιουνάιτεντ κ.ά. Έχει επεκταθεί σε όλη την υφήλιο και για τη διοργάνωση του 2012 πάνω από 250.000 άστεγοι από 73 χώρες μετείχαν στα εθνικά προκριματικά τουρνουά.
Ουασκαράν

thumb|250px|Εναέρια άποψη του Ουασκαράν
Το Ουασκαράν ή Νεβάδο Ουασκαράν ("Nevado Huascarán") είναι το ψηλότερο βουνό του Περού. Είναι μέρος της Κορδιλιέρας Μπλάνκα των Άνδεων και βρίσκεται στην επαρχία Γιουνγκάι. Το βουνό έχει ύψος 6.768 μέτρα και είναι το ψηλότερο βουνό που βρίσκεται στους τροπικούς της Γης και είναι το τέταρτο ψηλότερο βουνό στο δυτικό ημισφαίριο, μετά την Ακονκάγκουα, το Όχος ντελ Σαλάδο και το όρος Πίσις. Πήρε το όνομά του από τον αρχηγό των Ίνκας, Ουάσκαρ (ισπ. Huáscar).

Το βουνό έχει δύο κορυφές, από τις οποίες η νότια (Ουασκαράν Σουρ) είναι η ψηλότερη με ύψος 6.768 μέτρα. Η βόρεια (Ουασκαράν Νόρτε) έχει ύψος 6.655 μέτρα. Το βουνό αποτελείται από γρανίτη του τεταρτογενούς, όπως και η υπόλοιπη οροσειρά. Εξαιτίας της εγγύτητάς του στον ισημερινό, η κορυφή του Ουασκαράν είναι ένα από τα πιο απομακρυσμένα σημεία της Γης, σε σχέση με το κέντρο τη Γης, λίγα μέτρα πιο κοντά από την κορυφή του Ουασκαράν.

Στις 11 Ιανουαρίου του 1962, και ώρα 18:13, ένα κομμάτι πάγου μήκους 200 μέτρων και πλάτους 800 μ. αποκολλήθηκε από τον παγετώνα 511, έναν από τους αναρίθμητους που στολίζουν την Κορδιλιέρα. Δευτερόλεπτα αργότερα ο τεράστιος όγκος έπεσε με έναν απόκοσμο κρότο στο φαράγγι του Ουέλας, χίλια μέτρα πιο χαμηλά, και παρασύροντας τα πάντα στο πέρασμά του ξεχύθηκε με ταχύτητα σχεδόν 100 χιλιομέτρων την ώρα στην πυκνοκατοικημένη κοιλάδα που ανοίγεται στα πόδια του βουνού. Στη Ρανραΐρκα, μία κωμόπολη 2.500 κατοίκων, 14 χιλιόμετρα από το φαράγγι, τα φώτα μόλις είχαν ανάψει και οικογένειες συγκεντρώνονταν γύρω από το τραπέζι για το δείπνο. Εκείνη τη στιγμή ακούστηκε ο θόρυβος. Στις 18:18, πέντε λεπτά μετά την αρχή του κακού, η κατολίσθηση έθαψε τη Ρανραΐρκα και τα χωριά που την περιέβαλαν. Σχεδόν 4.000 άνθρωποι έχασαν τη ζωή τους. Οι επιζώντες το μόνο που μπορούσαν να κάνουν ήταν να θρηνήσουν και να κηδέψουν τα θύματα.

Στις 31 Μαΐου 1970 έλαβε χώρα ένας σεισμός 7,8 ρίχτερ στα παράλια του Περού, ο οποίος προκάλεσε την αποσταθεροποίηση του βόρειου τμήματος του βουνού, με αποτελέσμα μια κατολίσθηση βράχων, χιονιού και παγετώνα, η οποία έθαψε τις πόλεις Γιουνγκάι και Ρανραΐρκα, με συνολικά 20.000 νεκρούς.

Η πρώτη ανάβαση της βόρειας κορυφής του Ουασκάραν έλαβε χώρα το 1908, με μια αποστολή που περιλάμβανε την αμερικανίδα ορειβάτη Άννι Σμιθ Πεκ. Η ανάβαση της νότιας κορυφής έλαβε χώρα τον Ιούλιο του 1932 από μια κοινή Αυστριακή και Γερμανική αποστολή.
Κόνραντ Βιτς

Ο Κόνραντ Βιτς (γερμανικά: "Konrad Witz", Ρόττβαϊλ, περ. 1400 - περ. 1445) ήταν Γερμανοελβετός ζωγράφος της Βορειοευρωπαϊκής Αναγέννησης, ένας από τους πιο καινοτόμους ζωγράφους κατά το πρώτο μισό του 15ου αιώνα. Η αξία του στην ιστορία της μοντέρνας τέχνης έγκειται στον τρόπο που αντιμετώπισε ζητήματα όπως η πλαστικότητα των μορφών, η προοπτική και η απόδοση των τοπίων με νατουραλιστικό τρόπο.
Puma

Η PUMA SE είναι γερμανική πολυεθνική εταιρεία που σχεδιάζει και κατασκευάζει αθλητικά και άλλα υποδήματα, ενδύματα και εξαρτήματα, με έδρα το Χέρτσογκεναουραχ στη Γερμανία. Η εταιρεία ιδρύθηκε το 1948 από τον Ρούντολφ Ντάσλερ. Το 1924, ο Ρούντολφ και ο αδελφός του Άντολφ Ντάσλερ είχαν συστήσει από κοινού την εταιρεία "Gebrüder Dassler Schuhfabrik". Η σχέση μεταξύ των δύο αδελφών επιδεινώθηκε έως ότου οι δύο συμφώνησαν να χωρίσουν το 1948, σχηματίζοντας δύο ξεχωριστές οντότητες, την Adidas και τη σημερινή PUMA. Μετά την διάσπαση από τον αδελφό του, ο Ρούντολφ Ντάσλερ αρχικά είχε καταχωρήσει τη νεοϊδρυθείσα εταιρεία ως "Ruda", αλλά αργότερα τη μετονόμασε σε "PUMA Schuhfabrik Rudolf Dassler".

Η PUMA είναι εισηγμένη στο Χρηματιστήριο Αξιών της Φρανκφούρτης (FWB) από το 1986. Από το 1996 η PUMA έχει εντείνει τις δραστηριότητές της στις Ηνωμένες Πολιτείες. Η PUMA κατέχει το 25% της αμερικανικής μάρκας αθλητικών ενδυμάτων Logo Athletic, η οποία είναι εγκεκριμένη από αμερικανικά επαγγελματικά πρωταθλήματα ποδοσφαίρου και καλαθοσφαίρισης. Από το 2007 η PUMA αποτελεί μέρος του γαλλικού ομίλου Kering (παλαιότερα γνωστή ως Pinault-Printemps-Redoute ή PPR). Τον Ιούλιο του 2011, η εταιρεία άλλαξε νομική μορφή και μετονομάστηκε από "PUMA AG Rudolf Dassler Sport" σε "PUMA SE".

Η PUMA παράγει προϊόντα για ποδόσφαιρο, στίβο, γκολφ και μηχανοκίνηση, όπως και γενικότερα για προπόνηση και σωματική άσκηση. Eκτός από τα αθλητικά παπούτσια, η Puma παράγει επίσης άλλα προϊόντα όπως τσάντες, μπλούζες, ρολόγια, γυαλιά οράσεως και ηλίου, και άλλα σχετικά με τον αθλητισμό και την ένδυση προϊόντα.
Μιχάλης Τριανταφυλλίδης

Ο Μιχάλης Τριανταφυλλίδης είναι Έλληνας πρώην διεθνής πετοσφαιριστής, νυν προπονητής πετοσφαίρισης και μάνατζερ.

Είναι ο αθλητής με τους περισσότερους (25) τίτλους (12 πρωταθλήματα & 7  κύπελλα στη σάλα, 6 πρωταθλήματα και τον τίτλο του King of the Beach στο beach volley.  Εχει 365 διεθνείς συμμετοχές και κατέκτησε χάλκινο μετάλλιο στους Πανευρωπαικούς του 1987. Είναι πατέρας 2 παιδιών και πτυχιούχος ΤΕΦΑΑ. Τα παιδιά του είναι ο Σταύρος και η Λίζα.
Μακεδονία Παλλάς

Το Μακεδονία Παλλάς είναι ξενοδοχείο πέντε αστέρων στη Θεσσαλονίκη. Βρίσκεται στην Λεωφόρο Μεγάλου Αλεξάνδρου 2, στην περιοχή της Αγίας Τριάδας Φαλήρου, σε απόσταση 900 μέτρων από τον Λευκό Πύργο. Το ξενοδοχείο ανήκει στον επιχειρηματία Ιβάν Σαββίδη.

Το ξενοδοχείο διαθέτει 276 δωμάτια και σουίτες. Τα καταλύματα είναι διακοσμημένα σε κλασικό στιλ και έχουν μπαλκόνι με θέα στην πόλη ή στη θάλασσα. Οι σουίτες έχουν ξεχωριστό σχεδιασμό. Παρέχονται επίσης δωμάτια που επικοινωνούν (εσωτερικά).

Ακόμη, το ξενοδοχείο διαθέτει δύο εστιατόρια, αίθουσες συσκέψεων και συνεδριακές εγκαταστάσεις, κατάστημα με είδη δώρων και κοσμήματα, γυμναστήριο, δωρεάν υπαίθριος χώρος στάθμευσης και φυλασσόμενος, εσωτερικός χώρος στάθμευσης. Υπάρχει πισίνα και μπαρ πισίνας.

Στο Μακεδονία Παλλάς υπάρχουν ακόμη συνεδριακές αίθουσες και αίθουσες πολλαπλών χρήσεων.
Εμμανουήλ Βουρέκας

Ο Εμμανουήλ Βουρέκας (1907-1992) υπήρξε σημαντικός Έλληνας αρχιτέκτονας. Στα γνωστά του έργα συγκαταλέγονται το ξενοδοχείο Χίλτον Αθηνών, το Μέγαρο Μουσικής Αθηνών, ενώ ήταν ιδιαίτερα δραστήριος και στις μελέτες πολυκατοικιών και κτηρίων γραφείων, πρωτίστως στο κέντρο της Αθήνας και στα προάστιά της.
Νικολά Φρομάν

O Νικολά Φρομάν (γαλλικά: "Nicolas Froment", Ουζέ, περ. 1427 - Αβινιόν, περ. 1483) είναι Γάλλος ζωγράφος και προσωπογράφος, το έργο του οποίου εντάσσεται στο ρεύμα της Βορειοευρωπαϊκής Αναγέννησης. Από κοινού με τον Ανγκεράν Καρτόν (1412-1466) είναι υπεύθυνος για την εισαγωγή του φλαμανδικού νατουραλισμού στη γαλλική ζωγραφική.
Στον Αστερισμό του Αιγόκερω

Η ταινία Στον Αστερισμό του Αιγόκερω (Πρωτότυπος Τίτλος Under Capricorn), είναι ιστορικό δράμα παραγωγής 1949, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι η Ίνγκριντ Μπέργκμαν, ο Τζόζεφ Κότεν κι ο Μάικλ Γουάιλντινγκ.
Ο άγνωστος του εξπρές

Η ταινία Ο άγνωστος του εξπρές (πρωτότυπος τίτλος "Strangers on A Train"), είναι ψυχολογικό θρίλερ παραγωγής 1951, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Φάρλεϊ Γκρέιντζερ, ο Ρόμπερτ Γουόκερ κι η Ρουθ Ρόμαν. Στην ταινία εμφανίζονται επίσης οι Λίο Τ. Κάρολ, Πατρίσια Χίτσκοκ και Λώρα Έλιοτ. Η ταινία είναι βασισμένη στο ομώνυμο μυθιστόρημα της Πατρίσια Χάισμιθ, το οποίο διασκεύασαν για τη μεγάλη οθόνη οι Ρέιμοντ Τσάντλερ, Γουίτφιλντ Κουκ και Ζένζι Όρμοντ.
Γεώργιος Λεπιντάτος

Ο Γεώργιος Λεπιντάτος ή Αλεπεντάτος του Νικολάου, γνωστός ως καπετάν Αρκούδας (1856 - 1906), ήταν σημαντικός Έλληνας Μακεδονομάχος οπλαρχηγός από τη Σαμαρίνα Γρεβενών.
Μεντίνετ Μάντι

thumb|220px|Τα ερείπια του ναού του Μεντίνετ Μάντι
Η [[βασιλική δέλτος]] του [[Αμενεμχέτ Γ']] στο ναό
Το Μεντίνετ Μάντι είναι μια τοποθεσία νοτιοδυτικά της περιοχής του Φαγιούμ στην Αίγυπτο, όπου κατά τη βασιλεία των Αμενεμχέτ Γ' και Αμενεμχέτ Δ' (1855-1799 π.Χ.) χτίστηκε ναός αφιερωμένος στην θεά-κόμπρα Ρενενουτέτ (θεά των δημητριακών). Κατά την Ελληνορωμαϊκή περίοδο ο ναός επεκτάθηκε και διακοσμήθηκε.
Γραικομάνοι

Ο όρος Γραικομάνοι (βουλγ.: Гъркомани, "Garkomani", , "Grkomani, αυτοί που έχουν μανία με τους Έλληνες") χρησιμοποιείται στη Βουλγαρία, στην Βόρεια Μακεδονία, στην Ρουμανία και στην Αλβανία ως χαρακτηρισμός των Αρβανιτόφωνων, Βλαχόφωνων, Σλαβόφωνων αλλά και κάποιες φορές Ελληνόφωνων αυτοπροσδιοριζομένων Ελλήνων. Ο χαρακτηρισμός αυτός λέγεται σε αυτούς που όπως λένε οι παραπάνω χώρες "παριστάνουν ότι είναι Έλληνες" και εκφράζει μια μη-Ελληνική καταγωγή. Οι Γραικομάνοι θεωρούνται ως ομογενείς στην Ελλάδα και ως εξελληνισμένη μειονότητα στις παραπάνω χώρες. Στην Ελλάδα, ο χαρακτηρισμός θεωρείται πολύ υποτιμητικός.

O γλωσσολόγος και νεοελληνιστής Πήτερ Μάκριτζ έχει διατυπώσει την υπόθεση ότι το «grekoman» δημιουργήθηκε ως γαλλοφανής λέξη (grécomane).
Λούτσιο Μπίνι

Ο Λούτσιο Μπίνι (ιταλ: Lucio Bini) (Ρώμη, 18 Σεπτεμβρίου 1908 - Ρώμη, 15 Αυγούστου 1964) υπήρξε ένας Ιταλός ψυχίατρος και καθηγητής στο Πανεπιστήμιο "La Sapienza" της Ρώμης. Μαζί με τον Ούγκο Τσερλέτι, επινόησαν την ηλεκτροσπασμοθεραπεία.
Δημόσια Κεντρική Βιβλιοθήκη Τριπόλεως

Η Δημόσια Κεντρική Βιβλιοθήκη Τριπόλεως ξεκίνησε τη λειτουργία της το 1929, είναι Νομικό Πρόσωπο Δημοσίου Δικαίου (Ν.Π.Δ.Δ.) και υπάγεται στο Υπουργείο Εθνικής Παιδείας και Θρησκευμάτων από το οποίο και χρηματοδοτείται. Απευθύνεται σε όλους τους κατοίκους της Τρίπολης και της περιφέρειας καθώς και σε οποιοδήποτε επισκέπτη της. Σκοπός της είναι να προωθεί χωρίς διακρίσεις τη γνώση, την πληροφορία και την μελέτη, να αποτελεί πολιτιστικό κέντρο για τους κατοίκους του τόπου και της περιφέρειας και να εξυπηρετεί τις ερευνητικές και πληροφοριακές τους ανάγκες μέσα από συλλογές, υπηρεσίες και πηγές πληροφόρησης που τους παρέχει. Η συλλογή της αποτελείται από περίπου 40.000 βιβλία, καλύπτει όλες τις θεματικές κατηγορίες και το φάσμα της γνώσης καθώς και θέματα που αφορούν τον τόπο και φιλοξενείται στην αίθουσα του βιβλιοστασίου που διαθέτει η βιβλιοθήκη.
Δημοτική Βιβλιοθήκη Μυκόνου

Η Δημοτική Βιβλιοθήκη Μυκόνου ιδρύθηκε τον Αύγουστο του 1957 με πρωτοβουλία και δωρεά του Ιωάννη Αλεξάνδρου Μελετόπουλου, πρώην Εφόρου του Ιστορικού και Εθνολογικού Μουσείου Αθηνών και στεγάζεται στην οικία Ιγγλέση σ' ένα ιδιόκτητο οίκημα παραχωρούμενο από τον ιδρυτή της. Η βιβλιοθήκη καλύπτει όλη τη κοινότητα του νησιού, μαθητές και κατοίκους του και όλους τους υπόλοιπους πολίτες που την επισκέπτονται και χρειάζονται τις υπηρεσίες της. Διαθέτει ένα ελκυστικό περιβάλλον με κύριο σκοπό την προώθηση της μελέτης και της έρευνας και την παροχή υπηρεσιών, συλλογών και πηγών πληροφόρησης ώστε να αποτελεί πνευματικό κέντρο για όλα τα μέλη της που εξυπηρετούν από αυτήν, τις πληροφοριακές τους ανάγκες. 

Η συλλογή της αφορά όλα τα θεματικά πεδία και το φάσμα της ανθρώπινης γνώσης όπως Ελληνική, Ξένη και Παιδική λογοτεχνία, Θρησκεία, Ιστορία, Ποίηση, Θέατρο, Αρχαιολογία, Τέχνη κ.ά. καθώς και θέματα που αφορούν τη Μύκονο και τις Κυκλάδες και αποτελούν πολιτιστική κληρονομιά για την χώρα. Το σημαντικότερο τμήμα αποτελεί το Ιστορικό Αρχείο Μυκόνου, το οποίο περιλαμβάνει έγγραφα και χειρόγραφα των προηγούμενων αιώνων σχετικά με την ιστορία του νησιού και των Κυκλάδων, σπάνιες και πολύτιμες εκδόσεις, φωτογραφίες και έγγραφα με την αλληλογραφία την ηρωίδας του 1821 Μαντώ Μαυρογένους. Το τμήμα αυτό είναι κλειστό προς το κοινό με εξαίρεση τη μελέτη και έρευνα επάνω στα έγγραφα που αφορούν την ιστορία του νησιού. Επιπρόσθετα, έχει στη κατοχή της μια μοναδική συλλογή νομισμάτων και σφραγίδων των Κυκλάδων, παλιές γκραβούρες και χάρτες και επιπλέον, διαθέτει μεγάλη συλλογή από παλιό πληροφοριακό υλικό, που αποτελείται από Εγκυκλοπαίδειες και λεξικά. Το μεγαλύτερο μέρος του υλικού της έχει συγκροτηθεί από δωρεές φορέων και προσώπων, φίλων της Μυκόνου και της Δημοτικής Βιβλιοθήκης και από τη δωρεά του Ιωάννη Μελετόπουλου, ενώ άλλο μέρος αποτελεί οι αγορές που έχει κάνει η ίδια, βάσει των αναγκών και των προτάσεων των χρηστών ή τις ελλείψεις που έχει.
Δημοτική Βιβλιοθήκη Χανίων

Η Δημοτική Βιβλιοθήκη Χανίων ιδρύθηκε το 1953, στεγάζεται στο κτίριο του Δημαρχείου και είναι μία πολύ καλά οργανωμένη βιβλιοθήκη στην Ελλάδα. Η κοινότητα που καλύπτει η βιβλιοθήκη και που μπορούν να εγγράφονται ως μέλη της είναι οι κάτοικοι του Νομού, οι εκπαιδευτικοί και μαθητές των σχολείων του Νομού και κάθε κάτοικος με μόνιμη παραμονή στο Νομό. Κύριος σκοπός της είναι να προωθεί τη μελέτη και την έρευνα, να αποτελεί πολιτιστικό και πνευματικό κέντρο για τους κατοίκους της περιοχής και της περιφέρειας και να εξυπηρετεί τις πληροφοριακές και ερευνητικές τους ανάγκες μέσα από συλλογές, πηγές πληροφόρησης και υπηρεσίες που τους παρέχει. 

Η συλλογή της αφορά όλο το φάσμα της γνώσης και αναπτύχθηκε από αγορές που έγιναν από την ίδια σύμφωνα με ανάγκες των μελών της αλλά και με δωρεές που δέχτηκε κατόπιν αξιολόγησης. Αποτελείται από 62.000 τόμους βιβλίων, 7.000 τόμους περιοδικών, 1.000 τόμους εφημερίδων, 3.000 τεμάχια οπτικοαουστικού υλικού, συλλογή 160 άλμπουμ φωτογραφιών, αφισών, χαρτών, ημερολογίων και σημαντικά αρχεία, ενώ ξεχωριστό τμήμα αποτελούν τα βιβλία της τοπικής συλλογής με εκδόσεις που αφορούν την Κρήτη. Επιπλέον, διαθέτει μουσειακή συλλογή που είναι η προσωπική βιβλιοθήκη του Ελευθερίου Βενιζέλου και περιλαμβάνει 8.500 τόμους βιβλίων. Για την ταξινόμηση του υλικού της χρησιμοποιεί το Διεθνές Δεκαδικό Σύστημα Ταξινόμησης Dewey (DDC) και για τη μηχανοργάνωσή του το σύστημα ΑΒΕΚΤ 5. Το εκπαιδευμένο προσωπικό που απασχολεί η βιβλιοθήκη εξυπηρετεί τους χρήστες, τους καθοδηγεί στο χώρο της και επιπρόσθετα, συνεργάζεται με την εκπαιδευτική κοινότητα και αναλαμβάνει την ξενάγηση σχολικών τμημάτων ή ομάδων στους χώρους της βιβλιοθήκης καθώς και την εκπαίδευσή τους για τη σωστή χρήση των υπηρεσιών της.
Μιχαήλ Σαλβάγος

Ο Μιχαήλ Σαλβάγος (1814 - 1880) ήταν Έλληνας πολιτικός.
The Washington Post

230px|thumb|Πρωτοσέλιδο την Πέμπτη, 2 Ιουνίου 2011
The Washington Post είναι ο τίτλος κορυφαίας Αμερικανικής καθημερινής εφημερίδας. Είναι η εφημερίδα με τη μεγαλύτερη κυκλοφορία στην Ουάσινγκτον, καθώς και η παλαιότερη της περιοχής, έχοντας ιδρυθεί το 1877. Η εφημερίδα έχει την έδρα της στην πρωτεύουσα των Ηνωμένων Πολιτειών και δίνει ιδιαίτερη έμφαση στην εθνική πολιτική. Καθημερινές εκδόσεις τυπώνονται για την Περιφέρεια της Κολούμπια, το Μέριλαντ και τη Βιρτζίνια. Η εφημερίδα τυπώνεται σε μεγάλο σχήμα, με τις φωτογραφίες να τυπώνονται και έγχρωμες και ασπρόμαυρες.
Ένωση Αμερικανών Εκδοτών

Η Ένωση Αμερικανών Εκδοτών (αγγ:Association of American Publishers - AAP) είναι μια εμπορική ένωση της Αμερικάνικης εκδοτικής βιομηχανίας, η οποία εκπροσωπεί εκδότες που δραστηριοποιούνται εντός των Ηνωμένων Πολιτειών Αμερικής και καλύπτουν ποικίλους τύπους περιεχομένου σε ηλεκτρονική, έντυπη και οπτικοακουστική μορφή. Πρόκειται για μια ένωση 300 μελών, η οποία διευθύνεται από το Διοικητικό Συμβούλιο (Board of Directors), που είναι υπεύθυνο για τη διαχείριση των υποθέσεων της και εργάζεται για τη διασφάλιση της εύρυθμης λειτουργίας της. Η AAP διαθέτει γραφεία στην Ουάσινγκτον και τη Νέα Υόρκη.
Καπραΐα

Η Καπραΐα (ιταλ. "Capraia Isola", αρχ. ελλ. "Αίγυλλον") είναι το τρίτο μεγαλύτερο νησί του Τοσκανικού αρχιπελάγους μετά την νήσο Έλβα και το Τζίλιο. Έχει έκταση 19 τ. χλμ. και πληθυσμό 410 κατοίκους (2010). Πρωτεύουσα του νησιού είναι η Καπραΐα.
The Daily Telegraph

The Daily Telegraph είναι ο τίτλος καθημερινής πρωινής εφημερίδας μεγάλου μεγέθους φύλλων. Το περιεχόμενό χαρακτηρίζεται κυρίως συντηρητικό. Διανέμεται στο Ηνωμένο Βασίλειο και διεθνώς. Ιδρύθηκε από τον Άρθουρ Μπ. Σλάι τον Ιούνιο το 1855 για να εκτοξεύσει μια προσωπική διαμαρτυρία εναντίον του μελλοντικού αρχηγού του βρετανικού στρατού, του πρίγκιπα Γεώργιου, του Δούκα του Κέμπριτζ, ως The Daily Telegraph and Courier και από το 2004 ανήκει στους Ντέιβιντ και Φρέντερικ Μπάρκλεϊ.
Είναι η αδελφή εφημερίδα της "The Sunday Telegraph". Διοικείται ξεχωριστά με διαφορετικό προσωπικό συντακτών, αλλά συχνά παρουσιάζονται κοινές ιστορίες στα φύλλα τους και οι δύο εφημερίδας μοιράζονται την ίδια ιστοσελίδα.